google/wiki40b huggingface dataset:
Glasgow

Glasgow (atau Glaschu dalam Bahasa Gaelik) merupakan bandar raya terbesar dan pusat perniagaan dan perindustrian yang utama di Scotland, United Kingdom. Glasgow terletak di bahagian barat tengah Scotland dan dialiri Sungai Clyde.
Dikenali sebagai pusat perdagangan di Scotland, bandar Glasgow merupakan satu bandar kosmopolitan. Glasgow merupakan destinasi pelancong kedua paling popular di Scotland di belakang Edinburgh. Glasgow juga merupakan pusat ekonomi terbesar di Scotland.

Demografi

Glasgow mempunyai jumlah penduduk seramai 1,749,154. Bilangan ini telah merosot berbanding dengan bilangan kemuncak yang berjumlah 2.1 juta pada zaman 1960-an. Lebih kurang 3.1 juta orang menetap di kawasan "Greater Glasgow" yang meliputi Bandar Raya Glasgow dan kawasan-kawasan sekitarnya.

Sejarah

Penetapan awal telah wujud di kawasan Glasgow sejak zaman sebelum Masihi lagi. Pada tahun 144, orang Rom membina Tembok Antonine berdekatan Glasgow untuk mengasingkan Britannia (kawasan jajahan Empayar Rom) di selatan dan Caledonia di utara.
Pada abad ke-6, Saint Mungo mendirikan gereja di Glasgow yang kemudiannya berkembang menjadi Katedral Glasgow. Glasgow mula berkembang dan menjelang abad ke-12, telah mencapai status yang menyamai bandar raya. Universiti Glasgow diasaskan pada tahun 1451, menjadikan Glasgow bandar yang penting dari segi agama Kristian dan akademik.
Glasgow terus berkembang menjadi pusat perniagaan dengan benua Amerika yang penting pada abad-16. Komoditi-komoditi utama yang diimpoet dari benua Amerika termasuklah tembakau, kapas, dan gula. Perindustrian di Glasgow pada masa itu menhasilkan tekstil, batu arang dan keluli untuk eksport. Industri pembinaan kapal menjadi industri yang utama di Sungai Clyde. Menjelang hujung abad ke-19, Glasgow dikenali sebagai "Banda Raya Kedua Empayar" (Second City of the Empire) dan menghasilkan kebanyakan kapal dan lokomotif di dunia pada masa itu.
Akan tetapi, perindustrian di Glasgow mula merosot menjelang abad ke-20 dengan tercetusnya Perang Dunia Pertama, Perang Dunia Kedua dan Zaman Meleset. Industri di Glasgow kehilangan daya persaingan mengakibatkan peningkatan kadar pengangguran dan kemerosotan taraf hidup penduduk Glasgow. Kemerosotan Glasgow berlanjutan dan tahun 1970-an dan awal 1980-an sering kali dikenali sebagai "zaman gelap" Glasgow.
Ekonomi Glasgow hanya menampakkan kesan pemulihan pada pertengahan tahun 1980-an dengan kemasukan syarikat-syarikat kewangan. Pada tahun 1990, Glasgow dipilih sebagai "Ibu negara kebudayaan Eropah" ("European capital of culture") dan berjaya menarik lebih ramai pelancong ke Glasgow. Usaha dan pembangunan tengah giat dijalankan, terutamanya di pusat bandar, untuk memulihkan status Glasgow sebagaimana yang pernah dicapai dahulu.
Burung Lang Monyet

Ciri-ciri

Burung Lang Monyet ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Lang Monyet adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Lang Monyet tidak bergigi.

Pembiakan

Burung Lang Monyet membiak dengan bertelur. Telur Burung Lang Monyet bercangkerang keras.

Sebagai burung kebangsaan Filipina

Burung Lang Monyet telah diisytiharkan sebagai burung kebangsaan Filipina. Telah diisytiharkan oleh Fidel V. Ramos secara rasminya pada 4 Julai 1995. Burung ini juga digambarkan dalam setem 12 yang tergambar diantara 1967 dan 2007. Mana-mana pembunuhan burung ini akan diterima hukuman penjara 12 tahun serta denta yang amat berat.
Cikatomas

Poskod

Poskod yang digunakan di Cikatomas adalah 42393. Terdapat 10 buah desa di dalam daerah kecamatan Cilograng.
Kelayakan Piala Dunia FIFA 2010 – Pusingan Pertama AFC

Laman ini menyediakan ringkasan dari perlawanan Kelayakan Piala Dunia FIFA 2010 untuk Pusingan Pertama AFC.

Format

Dalam pusingan ini pasukan kedudukan 6-24 telah disediakan secara rawak menentang pasukan kedudukan 25-43 dan undian berlangsung pada 6 Ogos 2007 di Rumah AFC di Kuala Lumpur, Malaysia. Pasukan kedudukan 1-5 mendapat 'bye' ke pusingan ketiga.
Perlawanan telah diadakan antara 8 Oktober 2007 dan 30 Oktober 2007. 11 pasukan kedudukan tertinggi (mengikut pengagihan pusingan pertama) antara 19 pemenang mara ke pusingan ketiga daripada kelayakan Asia, manakala lapan baki pasukan mara ke pusingan kedua pada November 2007.
Sekolah Kebangsaan Air Putih, Pahang

Sejarah

Sekolah rendah ini dibuka secara rasmi pada tahun 1970
Ro (huruf)

Simbolisme

Ro digunakan dalam bidang statistik sebagai simbol bagi pekali korelasi.
Sekolah Luar Biasa C Asih Budi II

Sejarah

Yayasan Asih Budi secara resmi dikukuhkan pada tanggal 28 Desember 1957didirikan oleh Ibu R.A. Hisnat Soerjomihardjo (alm), sebagai salah satu Organisasi Sosial Kemasyarakatan di Jakarta yang menyelenggarakan dan mengelola Pendidikan Luar Biasa (PLB) yaitu lembaga pendidikan khusus bagi anak-anak Tunagrahita ringan ( anak-anak yang mempunyai I.Q diantara 55 - 70 / skala WISC ), dimana mereka tidak mampu mengikuti program pendidikan pada sekolah biasa. Pada awal berdirinya PLB Yayasan Asih Budi, mengkhususkan diri pada pemberian pelayanan pendidikan bagi anak-anak tunagrahita ringan usia sekolah dasar. Sejalan dengan makin berkembangnya pandangan positif masyarakat terhadap para penyandang tunagrahita dan didorong oleh kebutuhan nyata masyarakat akan pelayanan pendidikan lanjutan bagi anak-anaknya yang tunagrahita, tahap demi tahap Yayasan Asih Budi melangkah lebih lanjut dalam menjawab tantangan tersebut. Sejak dekade 1980 mulai disusun pola pelayanan pendidikan dan latihan yang tuntas dan terpadu diawali dengan intervensi pada usia dini sampai kepada program pelatihan kerja dengan harapan agar anak didiknya mampu berkembang secara optimal, yang pada gilirannya mampu mengaktualisasikan dirinya sesuai dengan kemampuan yang masih dimilikinya sehingga merekadapat melakukan fungsi sosialnya secara wajar di masyarakat. Program pelayanan pendidikan formal yang dikembangkan olehYayasan Asih Budi mengacu dan berlandaskan kepada Undang-Undang Pendidikan Nasional No. 02/1989 dan Peraturan Pemerintah RI No. 72 tahun 1991 tentang Pendidikan Luar Biasa yang tertuang dalam Landasan, Program dan Pengembangan Kurikulum PLB untuk tunagrahita ringan tahun 1994 dan ditunjang oleh program pengembangan pendidikan informal dan non informal yang telah terakomodasikan pada PP RI No. 72/1991, pasal 33 ayat (2) dan ayat (3). Dalam menunjang program rehabilitasi dan sosialisasi bagi para penyandang tunagrahita, Yayasan Asih Budi telah memelopori berdirinya wadah pembinaan dan pengembangan olahraga khusus bagi tunagrahita dalam wadah Special Olympics Indonesia (SOIna)yang telah berkembang dengan pesat dan telah mendapatkan pengakuan baik di tingkat nasional, regional maupun internasional yang diwujudkan dalam prestasi para atlet tunagrahita. Sedangkan untuk program pembinaan berkaryanya Asih Budi menjadi koordinator Kelompok Usaha Bersama ( KUB ) antar Penca dibawah bimbingan pelatih masing-masing.

Pencapaian

Untuk detail lebih lanjut silahkan mengunjungi kami via :
- Facebook
- Twitter
- Channel Youtube
Audaux

Audaux merupakan sebuah komun di jabatan Pyrénées-Atlantiques di barat-daya Perancis.
Hermandad de Campoo de Suso

Hermandad de Campoo de Suso merupakan sebuah kawasan perbandaran di Sepanyol di Cantabria, di komuniti autonomi Cantabria.
Kromatografi

Kromatografi ialah satu teknik pengasingan bahan kimia secara fizikal yang penting. Teknik ini dapat memisahkan campuran dua atau lebih bahan kimia kepada komponen-komponen yang tulen (biasanya).

Sejarah

Kromatografi ditemui oleh Michael Tswett, seorang ahli botani di Universiti Warsaw (Poland), pada tahun 1906. Perkataan kromatografi berasal daripada perkataan Yunani "warna" dan "tulis". Tswett telah menerangkan resolusi klorofil dan pigmen-pigmen lain yang diekstrak daripada tumbuhan dan diterangkan dalam bentuk:
"Jika larutan klorofil dalam petroleum eter dituras melalui satu lajur penjerap (saya menggunakan kalsium karbonat, secara amnya, yang dipadatkan dalam satu tiub kaca yang sempit), maka pigmen-pigmen akan terpisah dari atas hingga ke bawah dalam beberapa zon yang berwarna mengikut jujukan jerapan, yang mana pigmen yang lebih terjerap akan tersesar dengan perlahan berbanding dengan pigmen yang kurang terjerap lalu memaksa pigmen-pigmen lain ke bawah. Pengasingan ini adalah lengkap secara praktikal sekiranya satu zon pelarut yang tulen mengekori sesuatu pigmen. Seperti spektrum cahaya, komponen yang berbeza dalam campuran pigmen itu akan terpisah secara sistematik pada lajur kalsium karbonat dan setiap pigmen boleh diidentifikasikan dan ditentukan kuantitinya. Saya menamakan penyediaan sedemikian sebagai kromatogram dan kaedah itu dinamakan kromatografi."

Teori

Kromatografi terbentuk apabila terdapat satu fasa pegun dan satu fasa bergerak. Fasa pegun biasanya ialah pepejal atau cecair manakala fasa bergerak biasanya ialah cecair atau gas. Setiap molekul yang berbeza akan terjerap kepada fasa pegun dengan kekuatan yang berbeza. Pada masa yang sama, dua molekul yang berlainan juga mempunyai keterlarutan yang berbeza dalam fasa bergerak.
Katakan kita mempunyai campuran dua bahan A dan B. A akan terjerap kepada fasa pegun dengan kuat manakala B tidak. A juga mempunyai keterlarutan dalam fasa bergerak yang lebih rendah berbanding dengan B. Jesteru, apabila campuran A dan B dibiarkan melalui satu lajur kromatografi, B dapat bergerak dengan lebih cepat berbanding dengan A kerana A mengalami rintangan yang kuat dalam perjalanannya.
Le Rochereau

Le Rochereau ialah sebuah komun di jabatan Vienne di wilayah Poitou-Charentes barat Perancis.
Teori kekacauan

Teori kekacauan ialah satu bidang kajian dalam matematik gunaan dan diaplikasikan dalam beberapa disiplin termasuk fizik, biologi ekonomi, dan falsafah. Teori kekacauan mengkaji perilaku sistem dinamik yang sangat sensitif terhadap keadaan awal; satu kesan yang popular disebut sebagai kesan rama-rama. Perbezaan kecil dalam keadaan awal (seperti yang disebabkan oleh kesalahan pembundaran dalam pengiraan) menghasilkan keputusan yang sangat mencapah untuk sistem kekacauan, menyebabkan ramalan jangka panjang menjadi tak munasabah secara amnya. Hal ini terjadi walaupun sistem ini deterministik, yang bererti perilaku masa depan mereka sepenuhnya ditentukan oleh keadaan awal mereka, tanpa unsur-unsur rawak yang terlibat. Dalam erti kata lain, sifat deterministik sistem ini membuatkannya tidak boleh diramal. Perilaku ini dikenali sebagai kekacauan deterministik, atau hanya kekacauan.
Perilaku kacau dapat diperhatikan dalam sistem alam, seperti cuaca. Penjelasan tentang perilaku sebegini dapat diperolehi melalui analisis model matematik kacau atau melalui teknik analisis seperti plot jadi semula dan peta Poincaré.

Aplikasi

Teori kekacauan diterapkan dalam banyak disiplin saintifik: matematik, pengaturcaraan, mikrobiologi, biologi, sains komputer, ekonomi, kejuruteraan, kewangan, falsafah, fizik, politik, dinamik populasi, psikologi, robotik, dan meteorologi.
Perilaku kacau telah dikaji di makmal dalam pelbagai sistem termasuk litar elektrik, laser, reaksi kimia berosilasi, dinamik bendalir, dan peranti magneto-mekanikal dan mekanikal, serta model komputer proses kacau. Pengkajian perilaku kacau dalam alam semulajadi termasuklah dalam perubahan cuaca , dinamik satelit dalam sistem suria, evolusi masa medan magnetik benda langit, pertumbuhan penduduk dalam ekologi, dinamik potensi aksi dalam neuron, dan getaran molekul. Terdapat juga kontroversi berkenaan kewujudan dinamik kacau dalam plat tektonik dan ekonomi .
Salah satu aplikasi teori kekacauan yang paling berjaya ialah dalam bidang ekologi, di mana sistem dinamik seperti model Ricker telah digunakan untuk menunjukkan bagaimana pertumbuhan penduduk di bawah sandaran kepadatan boleh menyebabkan dinamik kacau. Teori kekacauan juga kini digunakan untuk kajian perubatan epilepsi, khusus untuk membuat ramalan tentang kekejangan rawak dengan mengamati keadaan awal.
Teori kekacauan kuantum mengkaji bagaimana padanan antara mekanik kuantum dan mekanik klasik bekerja dalam konteks sistem kacau. Baru-baru ini, bidang lain yang disebut kekacauan relativistik telah muncul untuk menerangkan sistem yang mengikuti hukum kerelatifan am. Gerakan bintang N sebagai tindak balas terhadap gravitinya (masalah graviti tubuh-N) adalah secara amnya, kacau.
Dalam kejuruteraan elektrik, sistem kacau digunakan dalam komunikasi, penjana nombor rawak, dan sistem enkripsi. Dalam analisis angka, kaedah Newton-Raphson yang membundarkan punca kuasa sesebuah fungsi boleh menyebabkan lelaran kacau jika fungsi tersebut tidak memiliki punca kuasa nyata.
John Bagot Glubb

Biografi

John Bagot Glubb dilahirkan pada 16 April 1897, di Preston dalam wilayah Lancashire. John Glubb ditauliahkan sebagai pegawai dalam Askar Jurutera Diraja dalam than 1915 dan dihantar bertugas di Perancis semasa Perang Dunia I.
Dalam tahun 1938, John Glubb berkahwin dengan Muriel Rosemary Forbes, anak perempuan doktor terkenal James Graham Forbes. Mereka dikurniakan seorang anak lelaki dalam tahun 1939, diberikan nama Godfrey sempena Raja Godfrey yang berperang salib di Palestin. Pasangan ini juga mengambil seorang anak perempuan Badawi sebagai anak angkat. Dalam tahun 1947, mereka mengambil seorang budak lelaki dan budak perempuan pelarian Palestin sebagai anak angkat. John Glubb meninggal dunia di rumahnya pada tahun 1986. Isterinya meninggal tahun 2005 dan ditanam bersama John Glubb.
Anaknya Godfrey memeluk agama Islam dan mengambil nama Faris. Faris menjadi seorang wartawan dan penyelidik terkenal dan menjadi pejuang nasib bangsa Palestin. Dia terbunuh dalam kemalangan langgar lari di Kuwait dalam tahun 2004.

Perkhidmatan Di Bumi Arab

John Glubb meletak jawatan sebagai pegawai bertauliah Tentera British untuk berhijrah ke Iraq. Setelah berkhidmat sebagai Merinyu Pentadbiran dari tahun 1926 hingga 1930 di Iraq, John Glubb ke Jordan untuk menyertai pasukan Legion Arab dalam tahun 1930. John Glubb mengambil keputusan untuk tinggal bersama-sama orang Badawi untuk mempelajari bahasa dan budaya mereka.
Dalam tahun 1931, dia menubuhkan Pasukan Peronda Padang Pasir (Desert Patrol) yang terdiri sepenuhnya oleh orang-orang Badawi (Bedouin) yang beliau gunakan untuk menghentikan serangan-serangan yang berleluasa di bahagian selatan Iraq. Dalam masa beberapa tahun sahaja, John Glubb berjaya memujuk orang-orang Badawi untuk tidak lagi menyerang suku kaum yang lain yang berjiran dengan mereka. Dalam tahun 1939, John Glubb mengambil alih kepimpinan Legion Arab. Dia dikenali sebagai Glubb Pasha di kalangan askar-askarnya.
John Glubb juga menjadi sahabat Raja Abdullah, Raja Jordan. John Glubb melatih Legion Arab sehingga menjadi pasukan tentera terbaik di bumi Arab. On Pada 15 Mei 1948, John Glubb mengetuai pasukan Legion Arab untuk menduduki Tebing Barat. John Glubb diberikan kepercayaan menjaga keselamatan di Tebing Barat berikutan perjanjian gencatan senjata tahun 1949.
Beliau terus di dalam jawatan tersebut sehingga diberhentikan oleh Raja Hussein, Raja Jordan dalam tahun 1956. Raja Hussein memberhentikan John Glubb kerana mahu menjauhkan diri daripada pengaruh British dan juga untuk menghentikan dakwaan dan fitnah nasionalis Arab bahawa John Glubb adalah raja di belakang tabir kerajaan Jordan.
Perbezaan pendapat antara John Glubb dan Raja Hussein memang ketara sejak tahun 1952 khususnya dalam perkara-perkara berkaitan pertahanan Jordan, kenaikan pangkat pegawai-pegawai Arab dan juga masalah pembiayaan Legion Arab. Walaupun dilucutkan tauliah, John Glubb kekal menjadi sahabat karib Raja Hussein. John Glubb menghabiskan hidupnya menulis mengenai pengalamannya di bumi Arab dan Timur Tengah.
Masjid Kampung Tanjung Bunut

Pentadbiran

Masjid Kampung Tanjung Bunut memiliki nombor pendaftaran masjid No Daftar: MY-11-KTR-00448.
Kotasari, Pusakanagara

Poskod

Poskod yang digunakan di Kotasari adalah 41255. Terdapat buah desa di dalam daerah kecamatan Pusakanagara.
Pulpí

Pulpí merupakan sebuah kawasan perbandaran yang terletak di wilayah Almería, Andalusia, Sepanyol
Masjid Kampung Fikri

Pentadbiran

Masjid Kampung Fikri memiliki nombor pendaftaran masjid No Daftar: MY-11-STU-00035.
Ranjiwetan

Poskod

Poskod yang digunakan di Ranjiwetan adalah 45453. Terdapat buah desa di dalam daerah kecamatan Kasokandel.
Pilihan raya Presiden Georgia 2018

Reaksi

Perhimpunan Parlimen Majlis Eropah menyifatkan pilihan raya itu sebagai "kompetitif dan ditadbir secara profesional" tetapi menyatakan kebimbangan tentang "ketidakseimbangan yang besar dalam sumbangan", "had perbelanjaan yang terlalu tinggi", dan "kekurangan laporan analisis" sebagai faktor penyumbang kepada "permainan yang tidak menentu".
Pada 29 November, hari kedua selepas keputusan dikeluarkan, ketua pemimpin Pergerakan Kebangsaan Bersatu yang sedang dalam buangan, Mikheil Saakashvili menggalakkan penyokong tidak menerima keputusan pilihan raya dan mengadakan demonstrasi terhadap presiden yang baru dipilih. Beliau juga menyeru ketidaktaatan awam terhadap pihak polis dan angkatan bersenjata.
Laluan Sungai Buloh–Kajang

Latar belakang

Laluan MRT Sungai Buloh–Kajang merupakan yang pertama daripada tiga batang laluan MRT Lembah Klang yang dibina dengan nilai kontrak dianggarkan MYR36 bilion.
Laluan bermula di Sungai Buloh di barat laut Kuala Lumpur, melalui Pusat Bandaraya Kuala Lumpur, dan tamat di Kajang di tenggara Kuala Lumpur. Laluan ini merupakan koridor untuk sekitar 1.2 juta orang.
Fasa 1 laluan MRT Sungai Buloh–Kajang dari Sungai Buloh ke Semantan mula beroperasi pada 16 Disember 2016 sementara Fasa 2 dari Semantan ke Kajang dimulakan pada 17 Julai 2017.
Diumumkan pada 2006, pada mulanya dirancangkan sebagai LRT sepanjang 43 km untuk menghubungkan kawasan Damansara yang padat penduduk di barat laut dengan Cheras di tenggara melalui daerah perniagaan pusat Kuala Lumpur. Kemudian kerajaan memutuskan untuk melanjutkan jajaran di kedua-dua hujung ke Sungai Buloh dan Kajang, menambah 8 km menjadi jumlah 51 km. Selain itu, laluan ini ditukarkan kepada sistem MRT dengan tren berkapasiti tinggi.
Laluan ini dikendalikan sebagai anak syarikat Prasarana Malaysia Berhad, Rapid Rail, yang sudah pun mengendalikan Laluan Ampang, Laluan Kelana Jaya dan KL Monorail.
Santa Maria d'Oló

Santa Maria d'Oló merupakan sebuah kawasan perbandaran yang terletak di Sepanyol dalam daerah Bages, wilayah Catalonia.
Cernay, Vienne

Cernay ialah sebuah komun di jabatan Vienne di wilayah Poitou-Charentes barat Perancis.
Valderrábano

Valderrábano merupakan sebuah kawasan perbandaran di Sepanyol di Palencia, di komuniti autonomi Castile dan León.
Cabra, Sepanyol

Cabra merupakan sebuah kawasan perbandaran yang terletak di wilayah Córdoba, Andalusia, Sepanyol
Sainte-Colombe, Seine-Maritime

Sainte-Colombe ialah komun di jabatan Seine-Maritime dan di kawasan Haute-Normandie di utara Perancis.
Pembunuhan beramai-ramai di Dataran St Peter, Manchester

Persiapan dan pengerumunan warga kota

Orang ramai yang berkumpul di Lapangan St Peter tiba di dalam kontinjen yang disiplin dan dianjurkan. Setiap kampung atau chapelry diberi masa dan tempat untuk bertemu, dari mana ahli-ahlinya akan terus ke titik perhimpunan di bandar-bandar atau bandar-bandar yang lebih besar, dan dari sana ke Manchester.  Kontinjen-kontinjen penunjuk perasaan datang dari seluruh rantau ini, yang terbesar datang dari Oldham Green merangkumi Oldham, Royton (termasuk seksyen perempuan yang agak besar), Crompton, Lees, Saddleworth dan Mossley sejumlah 10,000 orang; manakala kontinjen yang besar berarak dari Middleton dan Rochdale (6,000 orang) dan Stockport (1,500-5,000 orang).  Laporan saiz orang ramai pada mesyuarat berbeza-beza dengan ketara. Kontemporari menganggarkannya daripada 30,000 kepada sebanyak 150,000; anggaran moden ialah 60,000-80,000;  mencecah enam peratus daripada populasi Lancashire, atau separuh bilangan penduduk kawasan sekitar Manchester. Joyce Marlow, seorang sejarawan, menggambarkan peristiwa itu sebagai "pertemuan paling ramai pernah berlaku di Great Britain".  
Perhimpunan ini bertujuan diadakan secara aman; Henry Hunt sendiri menasihatkan para kontinjen "hanya bersenjata dengani hati nurani yang memberanikan diri",  malah ramai yang memakai pakaian serba cantik dan warna-warni.

Tindak balas yang menyusul

Peterloo merupakan perhimpunan umum yang menarik perhatian wartawan dari akhbar-akhbar penting sehingga laporan kedaan terbit di London, Leeds dan Liverpool. sehingga rasa kemarahan bercampur sedih menimpa serata negara England. 
Hunt dan lapan orang lain dibicara di York Assizes pada 16 Mac 1820 atas dakwaan hasutan. Selepas perbicaraan selama dua minggu, lima defendan didapati bersalah. Hunt dihukum penjar hingga 30 bulan di Ilchester; Bamford, Johnson, dan Healey diberikan setiap tahun manakala Knight dipenjarakan selama dua tahun atas pertuduhan berikutnya. Kes sivil bagi pihak penenun yang cedera di Peterloo dibawa terhadap empat anggota Manchester Yeomanry, Kapten Birley, Kapten Withington, Trumpeter Meagher, dan Oliver Swasta, di Lancaster Assizes, pada 4 April 1822. Kesemua mereka dibebaskan selepas mahkamah memutuskan tindakan mereka dibenarkan untuk menyuraikan perhimpunan haram pada ketika itu.   
Satu kesan langsung daripada Peterloo ialah pengasasan akhbar Manchester Guardian pada tahun 1821 oleh sebuah kumpulan peniaga bukan konformis diketuai John Edward Taylor, salah satu saksi kejadian ini.  Iklan yang engumumkan penerbitan baru itu menyatakan bahawa ia akan "menguatkan prinsip-prinsip kebebasan sivil dan agama   ... mendokong terbuka reformasi   ... berusaha untuk membantu penyebaran hanya prinsip Ekonomi Politik dan   ... sokongan, tanpa memihak kepada parti asal dengan semua langkah yang dibenarkan. "  Akhbar ini menjadi duluan kepada akhbar The Guardian setelah penukaran nama pada 24 Ogos 1959.
Pesta Kadayawan

Pesta Kadayawan ialah suatu pesta tahunan di Bandar Davao di Filipina. Namanya berasal daripada sapaan ramah "Madayaw", daripada perkataan Dabawenyo "dayaw", bermakna bagus, berharga, lebih baik atau cantik. Perayaan ini merupakan sambutan kehidupan, kesyukuran terhadap pemberian alam, kekayaan budaya, ganjaran tuaian dan ketenangan hidup.
Sky High (filem 2005)

Pelakon

Filem Sky High ini turut disertai oleh beberapa orang pelakon terkenal, antaranya adalah Kurt Russell, Kelly Preston, Michael Angarano.

Ringkasan

Berlatar belakang di dunia di mana adiwira adalah perkara biasa dan diterima, seorang pemuda Will Stronghold, anak pada Komander dan Jetstream, cuba mencari keseimbangan antara menjadi remaja biasa dan mahkluk luar biasa.
Saint-Julien-l'Ars

Saint-Julien-l'Ars ialah sebuah komun di jabatan Vienne di wilayah Poitou-Charentes barat Perancis.
San Martín del Rey Aurelio

San Martín del Rey Aurelio merupakan sebuah kawasan perbandaran yang terletak di wilayah autonomi Asturias, Sepanyol